Aung San Su Ći poziva na pomirenje
Liderka burmanske opozicije, koja je juče oslobođena, kazala je da ona i njeni sledbenici ne žele sukob sa vojnim režimom
Liderka burmanske opozivije Aung San Su Ći, koja je oslobođena juče, založile se za pomirenje sa vojnim režimom koji je držao u kućnom pritvoru tokom najvećeg dela poslednje dve decenije. U ekskluzivnom intervjuu za Glas Amerike, 65-godišnja dobitnica Nobelove nagrade istakla je da ona i njeni sledbenici „svakako ne žele sukob“ sa vojnim liderima. Ona je dodala „ Aung San Su Ći je u današnjem govoru, u sedištu Nacionalne lige za demokratiju, rekla da je sloboda govora kamen temeljac demokratije. Takođe je navela da želi da saradjuje sa demokratskim snagama u potrazi za promenama u Burmi, ali je istakla da to mora da bude postignuto na „pravi način“ putem razgovora sa vojnim liderima. U suprotnom, dodala je ona, demokratske snage neće biti u stanju da postignu svoj clilj „koliko god je on plemenit i ispravan.“ Svetski lideri pozdravili su puštanje Aung San Su Ći iz kućnog pritvora i istovremeno apelovali za oslobodjenje svih političkih zatvorenika u Burmi i u drugim zemljama. Duhovni lider Tibeta, Dalaj Lama, rekao je da bi Kina trebalo da sledi primer burmanskih lidera i oslobodi disidenta Liu Šiaoboa, kineskog aktivistu koji se zalaže za demokratske i reforme ljudskih prava u Kini. Organizacija Amnesti Internešnl je saopštila da puštanje iz pritvora burmanske demokratske liderke ne bi trebalo da skrene pažnju sa još 2200 političkih zatvorenika u Burmi, koji se drže u, kako je navedeno, „ katastrofalnim uslovima.“